ซีไอเอ็มบีไทยออกแคมเปญเงินฝากใหม่
ธนาคารซีไอเอ็มบีไทย&nbsp; ออกเงินฝาก 12 เดือนดอกเบี้ย 2.25%,ฝาก 9 เดือนให้ 2% จ่ายรายเดือน
23 ธ.ค. 2553

ธนาคารซีไอเอ็มบีไทย  ออกเงินฝาก 12 เดือนดอกเบี้ย 2.25%,ฝาก 9 เดือนให้ 2% จ่ายรายเดือน
นางสาวดุษณี เกลียวปฏินนท์ ผู้ช่วยกรรมการผู้จัดการใหญ่ ธนาคารซีไอเอ็มบี ไทย(CIMBT) เปิดเผยว่า ธนาคารออกผลิตภัณฑ์เงินฝากใหม่"‘เงินฝากประจำ ให้จริง...รับจริง"ซึ่งเป็นเงินฝากประจำ 12 เดือน อัตราดอกเบี้ย 2.25% โดยเป็นอัตราที่สูงที่สุดในขณะนี้สำหรับเงินฝากประจำประเภทนี้ และยังจ่ายอัตราดอกเบี้ยรายเดือน เพื่อให้ลูกค้านำไปลงทุนแสวงหาผลตอบแทนที่สูงขึ้นอีก 
พร้อมกันนั้น ธนาคารได้มอบทางเลือกสำหรับลูกค้าที่ต้องการฝากประจำที่สั้นลง ด้วยเงินฝากประจำ 9 เดือน อัตราดอกเบี้ย 2% พร้อมรับดอกเบี้ยรายเดือนเช่นกัน ซึ่งเงินฝากทั้ง 2 ประเภทกำหนดเปิดบัญชีด้วยวงเงินฝากขั้นต่ำ 1 แสนบาทขึ้นไป ตั้งแต่วันที่ 22-31 ธันวาคม 2553 
“แคมเปญเงินฝาก 12 เดือน ดอกเบี้ย 2.25% ให้ผลตอบแทนที่สูงจูงใจและคุ้มค่าการลงทุนจริงๆ นับเป็นของขวัญปีใหม่ และเป็นการคืนกำไรให้กับลูกค้าในช่วงเทศกาลแห่งความสุขนี้ โดยธนาคารคาดว่าจะได้รับการตอบรับที่ดี มีเงินฝากเข้ามาไม่น้อยกว่า 2,000 ล้านบาทเฉพาะในช่วงที่เหลือของปีนี้" นางสาวดุษณี กล่าว